De construcción orichinalment andalusí, o castiello pasó a mans d'o reino d'Aragón mientres as expedicions de Pero I en 1101 y chugó un breu papel melitar mientres l'asedio de Saraqusta por o exercito cruzau d'Alifonso I lo Batallero, en 1118. Dimpués d'a conquiesta cristiana, en primerías fue de propiedat reyal y dimpués pasó por quantos propietarios como os Luna, los Ximénez d'Urreya u os Cerdán.​ Debaixo d'ell s'establió una población dita Pola (u tamién Pla), d'a que ye testimonio l'actual pardina, una ilesia en ruinas adedicada a Santa Helena y atra adedicada a Santa Inés, tamién en ruinas. Ya en o sieglo XVII a localidad de Pola consta como deshabitada.